ai4bharat/Pralekha huggingface dataset:
आत्मनिर्भर भारत किंवा स्वयंपूर्ण भारत यासाठी दिलेली हाक, त्यापाठोपाठ पाच दिवस उचललेल्या ऐतिहासिक पावलांची शृंखला भारताच्या इतिहासातला महत्वाचा टप्पा म्हणून स्मरणात ठेवली जाईल,असे केंद्रीय माहिती आणि प्रसारण मंत्री प्रकाश जावडेकर यांनी म्हटले आहे.
केंद्रीय वित्तमंत्र्यांनी पाच भागामधे जाहीर केलेल्या प्रोत्साहनपर पॅकेजवर ते प्रतिक्रिया देत होते. संकट हे देशाच्या सर्वोच्च नेतृत्वाची एकापेक्षा अनेक पद्धतीने परीक्षा घेत असते. या परीक्षेत भारत आणि पंतप्रधान नरेंद्र मोदी यांनी लवकर आणि निर्णायक कृती करत एक उदाहरणच घालून दिले असे ते म्हणाले.
गतीमान नेतृत्व तातडीच्या आव्हानावर विचार करण्याबरोबरच देशाला पूर्वीपेक्षा अधिक बळकट करण्यासाठी सज्ज करते, असेही ते म्हणाले. भारताच्या यशोगाथेसाठी महत्वाच्या असलेल्या जवळजवळ प्रत्येक क्षेत्रात सुधारणा आणण्यात आल्या आहेत.गरीब, फेरीवाले,स्थलांतरित मजूर, भारताच्या विकासाचे सुकाणु ज्यांच्या हाती आहे अशा या सर्वांसाठी अनेक उपाययोजना जाहीर करण्यात आल्या आहेत.एक देश एक रेशन कार्ड ते सर्व स्थलांतरितांना मोफत अन्नधान्य, अल्प कर्ज घेतलेल्या मुद्रा लाभार्थीसाठी व्याजदरात सवलत ते फेरीवाल्यांसाठी प्राथमिक खेळते भांडवल, मनरेगा तरतुदीसाठी चालना ते आरोग्य आणि वेलनेस केंद्र सबलीकरण, कोविड-19 चा सर्वात जास्त आर्थिक फटका झेलणाऱ्याना उभारी देऊन त्यांना बळकट करण्यावर या आर्थिक पॅकेज मधे भर देण्यात आला आहे.
सूक्ष्म, लघु आणि मध्यम उद्योग किंवा एमएसएमई क्षेत्र हे या क्षेत्रांच्या रोजगारविषयक स्वरूपामुळे महत्वाचे असून भारताच्या विकासाच्या दृष्टीने एक महत्वाचे क्षेत्र आहे. कोणत्याही तारणाशिवाय एमएसएमई साठी 3 लाख कोटी रुपयांच्या सवलतीच्या व्याजदरातल्या पतहमीमुळे या क्षेत्राला मोठी चालना मिळणार आहे.
आवश्यक वस्तू कायद्यातल्या बदलामुळे, शेतकऱ्यांना त्यांचा कृषिमाल त्यांना वाटेल त्याला विकण्याची मुभा, कृषी पायाभूत सुविधांसाठी 1 लाख कोटी रुपयांची गुंतवणूक,कृषी आणि उद्योग एकत्र आणण्यासाठी चालना यामुळे कृषी क्षेत्र खऱ्याअर्थाने शेतकरी स्नेही झाले आहे.
कोळसा, खाण, संरक्षण, हवाई आणि अंतराळ क्षेत्रातल्या सुधारणांमुळे सरकारचा सुधारणांकडे असलेला कल स्पष्ट होत आहे. आरबीआयने याआधी जाहीर केलेल्या रोकड सुलभता उपायांबरोबरच 20 लाख कोटी रूपयांच्या आर्थिक पॅकेजमुळे भारताच्या कोविड नंतरच्या विकासाला आकार प्राप्त होत आहे.
प्रधान मंत्री गरीब कल्याण योजने अंतर्गत गरिबांसाठी याआधी 1.7 लाख कोटी रुपयांचे पॅकेज जाहीर झाले. सुमारे 39 कोटी लाभार्थींना 35,000 कोटी रुपयांचे सहाय्य मिळाले. यामध्ये ज्या शेतकऱ्यांना 2000 रुपये त्यांच्या खात्यात जमा झाले अशा 8 कोटी शेतकऱ्यांचा समवेश आहे त्याच बरोबर 20 कोटी जन धन खातेधारक महिलांच्या खात्यात पहिला आणि दुसरा हप्ता जमा झाला त्यांचाही यात समवेश आहे
एनएफ एसएअंतर्गत पीएम गरीब कल्याण अन्न योजने अंतर्गत 80 कोटी गरिबांना प्रती व्यक्ती 5 किलो धान्य आणि प्रती कुटुंब 1 किलो डाळ देण्यात येत आहे. हे धान्य थेट लाभार्थीपर्यंत पोहोचत आहे.
राज्यांच्या कर्ज काढण्याच्या मर्यादेत सकल राज्य उत्पादनाच्या 3 टक्के वरून 5 टक्क्यां पर्यंत करण्यात आलेली वाढ हे सर्वात महत्वाचे पाऊल आहे. यामुळे राज्यांना अतिरिक्त 4 लाख कोटी रुपये निधी सुनिश्चित होणार आहेत.
G.Chippalkatti/N.Chitale/P.Kor
आरोग्य आणि कुटुंब कल्याण मंत्रालय
कोविड- 19 लसीकरण
देवी आणि पोलिओनंतर आता कोविडची वेळ, कोविडच्या अंताची ही सुरवात : डॉ हर्ष वर्धन
कोविडवर विजय मिळवण्यासाठी या लसीचे संजीवनीप्रमाणे स्मरण केले जाईल
नवी दिल्ली, 16 जानेवारी 2021
कोविड -19 लसीकरणाच्या जगातल्या सर्वात मोठ्या अभियानाची सुरवात पंतप्रधान नरेंद्र मोदी यांनी केली त्यावेळी केंद्रीय आरोग्य आणि कुटुंब कल्याण मंत्री डॉ हर्ष वर्धन नवी दिल्लीतल्या एम्स मध्ये डॉक्टर आणि परिचारिका यांच्यासह आघाडीच्या कर्मचाऱ्यांसमवेत उपस्थित होते. कोरोना विरोधातल्या देशाच्या लढ्यात त्यांच्या निः स्वार्थ सेवा आणि कटीबद्धतेची त्यांनी प्रशंसा केली.
वर्षापूर्वी सुरु झालेल्या या महामारीच्या अंताचा शेवट सुरु झाला असून या महामारीच्या व्यवस्थापनात पंतप्रधान नरेंद्र मोदी सुरवातीपासूनच सहभागी असून कोविड लसीकरण सुरु करण्यासाठीच्या पाच महिन्याच्या कठोर मेहनतीची ही परिणती असल्याचे डॉ हर्ष वर्धन म्हणाले.
देवी आणि पोलिओनंतर आता कोविडची वेळ आहे. दुर्गम, नागरी भागातल्या झोपडपट्टी, आदिवासी विभाग अशा सर्व क्षेत्रांचा आजच्या कार्यक्रमात समावेश होता असे त्यांनी सांगितले.
या कार्यक्रमासाठी करण्यात आलेल्या तयारीबाबत डॉ हर्ष वर्धन यांनी यावेळी विस्ताराने माहिती दिली.
प्रभावी सांघिक कार्य आणि खंबीर राजकीय कटीबद्धता यांनी लसीकरणाचा पाया रचला असे आरोग्य मंत्र्यांनी सांगितले. पंतप्रधान आणि आपल्या सहयोगी आरोग्य मंत्र्यासह राज्यांच्या मुख्यमंत्र्यांनी टीम म्हणून काम करत इतिहास घडवला असे ते म्हणाले.
कोविडवर विजय मिळवण्यासाठी या लसीचे संजीवनीप्रमाणे स्मरण केले जाईल असे त्यांनी सांगितले. कोविड लसी बाबत अफवांना थारा देता कामा नये यावर त्यांनी भर दिला. अपप्रचाराला बळी न पडता विश्वासार्ह आणि सत्य माहितीवर विश्वास ठेवण्याचे आवाहन त्यांनी जनतेला केले.
Jaydevi P.S/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
गृह आणि शहरी व्यवहार मंत्रालय
स्वच्छता पंधरवड्यानिमित्त नवी मुंबई शहराचा अनोखा उपक्रम
नवी दिल्ली, 21 सप्टेंबर 2023
संपूर्ण आणि सर्वत्र स्वच्छता या उदात्त हेतूने,संपूर्ण देशात, एकच उत्साह संचारलेला आहे याचे कारण स्वच्छता ही सेवा 2023 अंतर्गत येणाऱ्या स्वच्छता पंधरवड्या निमित्त देशातले नागरिक आपला परिसर, सार्वजनिक ठिकाणे, बसस्थानके, मेट्रो स्टेशन, रेल्वे रूळ, आसपासच्या टेकड्या, समुद्रकिनारे आणि पर्यटन स्थळे, कचराकुंड्या स्वच्छ करण्यासाठी एकत्र आले आहेत.एका बाजूला देशातले क्रीडाप्रेमी क्रिकेट विश्वचषक आणि इंडियन सुपर लीग  यासह खेळाच्या इतर स्पर्धांची आतुरतेने वाट पाहत असताना, स्वच्छता उत्साही मात्र याआधीच त्यांच्या स्वत:च्या आयएसएल  अर्थात भारतीय स्वच्छता लीग 2.0 मध्ये सहभागी झाले आहेत.
नवी मुंबईत या कार्यात मोठा लोकसहभाग पाहायला मिळत असून यात सफाईमित्र, नागरिक, तरुण, शालेय विद्यार्थी, स्थानिक स्वराज्य संस्था आणि महानगरपालिकेचे अधिकारी, प्रसिद्ध व्यक्ती, पुरुष आणि स्त्रिया यांचा मोठ्या प्रमाणावर, सहभागी झाल्याचे दिसून येत आहे. या शहराने सर्वसमावेशक स्वच्छतेचे प्रतीक असलेल्या नाविन्यपूर्ण स्वच्छता उपक्रमांचे सुंदर मिश्रण सादर केले आहे. महाराष्ट्रातील नवी मुंबईने महापालिकेने विविध उपक्रम आणि मोहिमांच्या माध्यमातून मोठ्या प्रमाणावर नागरिकांचा सहभाग आणि एकत्रीकरण पाहिले आहे. पण यावेळी शहरासाठी जे अनोखे होते ते म्हणजे ट्रान्सजेंडर  समुदायातील लोकांचा उत्स्फूर्त सहभाग.
या समुदायातील लोकांनी समाजातील एक जबाबदार नागरिक म्हणून स्वतःवर स्वच्छतेची जबाबदारी घेतली आणि संपूर्ण स्वच्छता ही सेवा मोहिमेबद्दल विशेषतः स्वच्छ भारत अभियानाच्या उद्दिष्टाबद्दल आणि सर्वसाधारणपणे तिथे स्वच्छतेची खरी गरज आहे त्या ठिकाणी स्वच्छते विषयी जागरूकता पसरवण्याचे काम केले.
भारतीय स्वच्छता लीग 2.0 दरम्यान शहरातील 250 हून अधिक ट्रान्सजेंडर  व्यक्तींनी वाशी वॉर्ड मधल्या छोट्या समुद्रकिनाऱ्यावर जाऊन तिथे मोठ्या प्रमाणात स्वच्छता मोहीम राबवली. स्वच्छता ही सेवा पंधरवडा कालावधीमध्ये नवी मुंबईतील तृतीयपंथीयांनी शहरातील ट्रॅफिक सिग्नलवर "सफाई दो मत - सफाई करो" अर्थात "कारणे देऊ नका- स्वच्छता करा" हा संदेश दिला. या अभियानाच्या निमित्ताने शहर कचरामुक्त करण्यासाठी तक्रार न करता स्वच्छतेसाठी कृती करण्याची गरज अधोरेखित झाली. साडी नेसलेले, पांढऱ्या टोप्या घातलेले आणि स्वच्छतेसाठी आवश्यक असलेल्या घटकांनी म्हणजेच कचऱ्याचे दोन डबे, मोहिमेत सहभागी इतर कार्यकर्ते आणि मोहिमेचे फलक यांसारख्या घटकांनी चोहोबाजूंनी वेढलेल्या या समुदायाने या रस्त्यावरून वेगाने जाणाऱ्या वाहनचालकांचे लक्ष वेधून घेतले. कचरा विलगीकरणाला चालना देण्याच्या या समुदायाच्या अनोख्या उपक्रमाचे रस्त्यावरून जाणाऱ्या लोकांनी भरभरून कौतुक केले.
या अभिनव मोहिमेद्वारे, ट्रान्सजेंडर समुदायाने सर्वसमावेशक स्वच्छतेवर लक्ष केंद्रित केले आणि ते या बदलाचे पायिक ठरले. भारताला कचरामुक्त करण्यासाठी या समुदायाने लहानात लहान योगदान देण्यास प्रवृत्त होण्यासाठी प्रत्येका समोर एक उदाहरण ठेवले आहे, कारण प्रत्येक प्रयत्न महत्त्वाचा आहे
Jaydevi PS/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
पंतप्रधान कार्यालय
भारताने निश्चित केलेले 400 अब्ज अमेरिकी डॉलर्स किंमतीच्या वस्तूंच्या निर्यातीचे महत्त्त्वाकांक्षी लक्ष्य गाठल्याबद्दल पंतप्रधानांनी देशातील शेतकरी, विणकर, एमएसएमई उद्योजक, उत्पादक आणि निर्यातदारांचे केले अभिनंदन
नवी दिल्ली 23 मार्च 2022
भारताने निश्चित केलेले 400 अब्ज अमेरिकी डॉलर्स किंमतीच्या वस्तूंच्या निर्यातीचे महत्त्त्वाकांक्षी लक्ष्य गाठल्याबद्दल पंतप्रधान नरेंद्र मोदी यांनी देशातील शेतकरी, विणकर, एमएसएमई उद्योजक, उत्पादक आणि निर्यातदारांचे अभिनंदन केले आहे.
ट्विट संदेशात पंतप्रधान म्हणाले;
“भारताने 400 अब्ज अमेरिकी डॉलर्स किंमतीच्या वस्तूंच्या निर्यातीचे महत्त्त्वाकांक्षी लक्ष्य निश्चित केले आणि आतापर्यंतच्या काळात प्रथमच हे लक्ष्य गाठले. या यशाबद्दल मी आपले शेतकरी, विणकर, एमएसएमई उद्योजक, उत्पादक आणि निर्यातदारांचे अभिनंदन करतो.
आत्मनिर्भर भारत साकार करण्याच्या प्रवासातील हा महत्त्वाचा टप्पा आहे. #LocalGoesGlobal"
पंतप्रधान कार्यालय
युक्रेनमध्ये सुरू असलेल्या संघर्षाच्या पार्श्वभूमीवर, भारताच्या सुरक्षा सज्जतेचा आणि विद्यमान जागतिक परिस्थितीचा आढावा घेण्यासाठी पंतप्रधानांच्या अध्यक्षतेखाली सुरक्षाविषयक मंत्रिमंडळ समितीची बैठक
नवी दिल्ली, 13 मार्च 2022
युक्रेनमध्ये सुरू असलेल्या संघर्षाच्या पार्श्वभूमीवर, भारताच्या सुरक्षा सज्जतेचा आणि विद्यमान जागतिक परिस्थितीचा आढावा घेण्यासाठी पंतप्रधान नरेंद्र मोदी यांच्या अध्यक्षतेखाली सुरक्षाविषयक मंत्रिमंडळ समितीची बैठक झाली.
सीमावर्ती भागात तसेच सागरी आणि हवाई क्षेत्रात भारताच्या सुरक्षा सज्जतेसंदर्भातील ताज्या घडामोदींसंदर्भात आणि विविध पैलूंबद्दल पंतप्रधानांना माहिती देण्यात आली.
युक्रेनमधून भारतीय नागरिकांसह भारताच्या शेजारील देशांतील काही नागरिकांना बाहेर काढण्यासाठी राबवण्यात आलेल्या ऑपरेशन गंगाच्या तपशीलांसह, युक्रेनमधील ताज्या घडामोडींचीही माहिती पंतप्रधानांना देण्यात आली.
खारकीव्ह येथे मृत्यू झालेल्या नवीन शेखरप्पा या विद्यार्थ्याचे पार्थिव मायदेशी आणण्यासाठी शक्य ते सर्व प्रयत्न करावेत, असे निर्देश पंतप्रधान मोदी यांनी या बैठकीत दिले.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
महिला आणि बालविकास मंत्रालय
पॉक्सो पीडितांची काळजी घेण्यासाठी आणि त्यांच्या सहाय्यासाठी निर्भया निधी अंतर्गत महिला आणि बाल विकास मंत्रालयाची योजना
नवी दिल्ली, 11 जुलै 2023
सामूहिक बलात्कार पीडिता आणि गर्भवती असलेल्या अल्पवयीन मुलींना न्याय मिळवून देण्यासाठी, पॉक्सो पीडितांची काळजी घेण्यासा त्यांच्या सहाय्यासाठी निर्भया निधी अंतर्गत रु. 74.10 कोटी रुपयांच्या एकूण खर्चाची महिला आणि बाल विकास मंत्रालयाची योजना आहे. बलात्कार/सामूहिक बलात्कारामुळे किंवा इतर कोणत्याही कारणांनी झालेल्या सक्तीच्या गर्भधारणेमुळे ,कुटुंबाने नाकारलेल्या आणि स्वतःची काळजी घेण्यासाठी अन्य कोणतेही साधन उपलब्ध नसलेल्या अल्पवयीन मुलींना निवारा, अन्न आणि दैनंदिन गरजा, न्यायालयीन सुनावणीसाठी सुरक्षित वाहतूक आणि कायदेशीर मदत पुरवणे हे या योजनेचे उद्दिष्ट आहे .
वर्ष 2021 मध्ये, राष्ट्रीय गुन्हे नोंदणी ब्युरोने पॉक्सो कायद्यांतर्गत 51,863 प्रकरणे नोंदवली.यापैकी 64%  प्रकरणे कलम 3 आणि 5  अंतर्गत नोंदवण्यात आली आहेत. कायद्याच्या कलम 3 आणि 5 अंतर्गत नोंदवलेल्या एकूण 33,348 प्रकरणांपैकी 99%  प्रकरणे मुलींच्या बाबतीत घडली आहेत . यापैकी अनेक प्रकरणांमध्ये, मुली गर्भवती राहिल्या आहेत आणि त्यांना शारीरिक आणि मानसिक आरोग्याच्या अनेक समस्या निर्माण झाल्या आहेत, या मुलींना त्यांच्या स्वतःच्या कुटूंबियांनी नाकारल्यामुळे किंवा सोडून दिल्यामुळे किंवा त्या अनाथ असतात तेव्हा या समस्या आणखी वाढतात, हे या संदर्भातील माहितीच्या विश्लेषणावरून समोर आले आहे.
या योजनेची उद्दिष्टे खालीलप्रमाणे आहेत:
- पीडित मुलींना एका छताखाली एकात्मिक आधार आणि सहाय्य प्रदान करणे आणि
- अशा पीडित मुलींना न्याय मिळवून देण्यासाठी आणि त्यांचे पुनर्वसन करण्याच्या दृष्टीने, एकाच छताखाली शिक्षण, पोलिस सहाय्य, वैद्यकीय , मानसिक आणि मानसिक समुपदेशनासाठी कायदेशीर पाठबळ तसेच मुलीसाठी विमा संरक्षण यासह अशा विविध सेवांचा त्वरित, आपत्कालीन आणि गैर-आपत्कालीन लाभ देण्याची सुविधा उपलब्ध करून देण्यात आली आहे.
पात्रता निकष खालीलप्रमाणे आहेत:
- 18 वर्षांखालील कोणतीही मुलगी, जी पीडित आहे:
- अंतर्भेदी लैंगिक अत्याचार - पॉक्सो कायद्याचे कलम 3,
- विकोपकारी अंतर्भेदी लैंगिक अत्याचार - पॉक्सो कायद्याचे कलम 5
- भारतीय दंड संहिता, 1860  चे कलम 376, 376ए- ई
आणि अशा अत्याचारामुळे किंवा बलात्कारामुळे ती गर्भवती झाली असेल तर ती योजनेत समाविष्ट आहे. अशी पीडित मुलगी :
- जी अनाथ किंवा
- कुटुंबाने नाकारलेली किंवा
- कुटुंबासोबत राहण्याची इच्छा नसलेली
योजनेअंतर्गत लाभ घेण्यासाठी पीडित मुलीकडे एफआयआरची प्रत असणे बंधनकारक नाही.मात्र पोलिसांना प्रकरणाबद्दल माहिती पुरविली जाईल आणि एफआयआर नोंदवला जाईल हे सुनिश्चित करणे ही योजनेच्या अंमलबजावणीसाठी उत्तरदायी व्यक्तींची जबाबदारी असेल.
बाल संगोपन संस्था  बालगृहांद्वारे पूर्ण करण्याची प्रक्रिया
पिडीत मुलीच्या गरजा बालगृहात राहणाऱ्या इतर मुलांपेक्षा वेगळ्या आहेत, हे लक्षात घेऊन बालगृहाच्या प्रभारी व्यक्तीने संबंधित मुलीसाठी स्वतंत्र सुरक्षित जागा उपलब्ध करून द्यावी . मुलीची काळजी घेण्यासाठी प्रभारी व्यक्तीकडून त्या मुलीची मदत करण्यासाठी केस वर्करची तत्काळ नेमणूक किंवा नियुक्ती केली जाईल. मुलीची काळजीसाठी घेण्यासाठी आणि संरक्षणासाठी बाल गृहाला स्वतंत्र निधी दिला जाईल.
वात्सल्य अभियान मार्गदर्शक तत्वां अंतर्गत पॉक्सो पीडितांसाठी समर्पित बालसंगोपन संस्थेच्या तरतुदीच्या माध्यमातून देखील योग्य पुनर्वसन आणि पॉक्सो पीडियांना सहाय्य प्रदान केले जाईल.
S.Kane/S.Chavan/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
अर्थमंत्री निर्मला सीतारामन एशियन इन्फ्रास्ट्रक्चर इन्व्हेस्टमेंट बँकेच्या प्रशासक मंडळाच्या 5 व्या वार्षिक बैठकीत सहभागी
केंद्रीय अर्थ आणि कंपनी व्यवहार मंत्री निर्मला सीतारामन आज नवी दिल्ली येथे व्हिडिओ कॉन्फरन्सद्वारे एशियन इन्फ्रास्ट्रक्चर इन्व्हेस्टमेंट बँक  च्या प्रशासक मंडळाच्या 5 व्या वार्षिक बैठकीत सहभागी झाल्या.
दरवर्षी वार्षिक बैठकीत प्रशासक मंडळ बँकेच्या भवितव्यावर प्रभाव टाकणारे महत्त्वाचे निर्णय घेण्यासाठी बैठक घेते. बैठकीत झालेल्या व्यापक चर्चेत एआयआयबी च्या अध्यक्षपदाची निवडणूक आणि ‘एआयआयबी 2030 -पुढल्या दशकात आशियाच्या विकासाला मदत करणे’ या संकल्पनेवरील गोलमेज चर्चा यासह अधिकृत विषयांचा समावेश होता.
गोलमेज चर्चेत सीतारामन यांची ओळख प्रमुख वक्त्या म्हणून करण्यात आली. आपल्या भाषणात सीतारामन यांनी कोविड -19 महामारीचा सामना करण्यासाठी भारतासह सदस्य देशांना सुमारे 10 अब्ज डॉलर्स आर्थिक मदतीचा जलद गतीने पाठपुरावा करण्याच्या एआयआयबीच्या प्रयत्नांचे कौतुक केले. सीतारामन यांनी सार्क राष्ट्रांसाठी कोविड -19 आपत्कालीन निधी तयार करण्याबाबत पंतप्रधान नरेंद्र मोदी यांच्या पुढाकाराचा उल्लेख केला तसेच कोविडचा सामना करण्यासाठी महत्वपूर्ण वैद्यकीय आरोग्य किटचा पुरवठा करण्यासाठी भारत करत असलेले प्रयत्न आणि कोविड 19 लसीच्या चाचण्यांच्या जागतिक प्रयत्नांना भारताकडून दिला जाणारा पाठिंबा यांचाही उल्लेख केला. याशिवाय अर्थमंत्र्यांनी “जी -20 ऋण सेवा स्थगिती उपक्रमात” भारताचा सहभाग अधोरेखित केला.
सीतारामन यांनी केंद्र सरकारकडून कोविड -19 ला प्रतिसाद देण्यासाठी करण्यात आलेल्या विविध उपाययोजनांची माहिती दिली, ज्यात 23 अब्ज अमेरिकी डॉलर्सची प्रधान मंत्री गरीब कल्याण योजना  आणि 295 अब्ज डॉलर्सच्या आत्म-निर्भर भारत पॅकेज  यांचा समावेश आहे, ज्याचे उद्दीष्ट अर्थव्यवस्थेच्या सर्व क्षेत्र आणि घटकांचे संरक्षण करणे हे आहे. भारतीय रिझर्व्ह बँकेने चलनविषयक धोरण शिथिल केले विशेषत: राखीव गरजा कमी केल्या आणि अर्थव्यवस्थेत जीडीपीच्या सुमारे 3.9%मर्यादेपर्यंत तरलता आणली.
अर्थमंत्र्यांनी नमूद केले की पायाभूत सुविधांच्या विकासाला चालना देण्यासाठी भारताने राष्ट्रीय पायाभूत सुविधा पाईपलाईन  2020-2025 सुरू केले असून अंदाजे 1.4 ट्रिलियन डॉलर्स खर्चामुळे एआयआयबीच्या भागीदारीसाठी नव्या गुंतवणूकीच्या अनेक संधी निर्माण झाल्या आहेत. तसेच त्यांनी कोविड ला प्रतिसाद म्हणून नवीन वित्तपुरवठा साधने आणणे, एसडीजी 2030 साध्य करण्यासाठी सामाजिक पायाभूत सुविधांना अर्थसहाय्य प्रदान करणे आणि हवामानाला अनुकूल विकासाचे एकात्मीकरण आणि शाश्वत उर्जा उपलब्धता संबंधी पायाभूत सुविधांचा विकास करण्यासह बँकाकडून काही अपेक्षांचा उल्लेख केला. सीतारामन यांनी बँकेला प्रादेशिक अस्तित्व निर्माण करण्याची सूचना केली ज्यामुळे प्रभावी प्रकल्प व्यवस्थापन आणि अंमलबजावणीला मदत होईल.
पाच वर्षांच्या अल्प कालावधीत बँकेने साध्य केलेल्या बळकट वाढीबद्दल अर्थमंत्र्यांनी एआयआयबी व्यवस्थापनाची प्रशंसा केली आणि बँकेच्या भविष्यातील उपक्रमांना शुभेच्छा दिल्या.
पंतप्रधान कार्यालय
महिलांच्या 76 किलो वजनी गटात फ्री स्टाइल कुस्ती स्पर्धेत कांस्य पदक जिंकल्याबद्दल, पंतप्रधान नरेंद्र मोदी यांनी किरण बिश्नोईचे केले अभिनंदन
आशियाई क्रीडा स्पर्धेत, महिलांच्या 76 किलो वजनी गटात फ्री स्टाईल कुस्ती स्पर्धेत, कांस्य पदक जिंकल्याबद्दल पंतप्रधान नरेंद्र मोदी यांनी किरण बिश्नोईचे केले अभिनंदन
X या समाज माध्यमावर पंतप्रधानांनी पोस्ट केले आहे;
“आशियाई क्रीडा स्पर्धेत कुस्ती खेळात भारताचा पुन्हा एकदा गौरव!
महिलांच्या 76 किलो वजनी गटात फ्री स्टाईल कुस्ती स्पर्धेत, कांस्य पदक जिंकल्याबद्दल किरण बिश्नोईचे अभिनंदन ! तिच्या भविष्यातील प्रयत्नांसाठी तिला अनेक शुभेच्छा !.”
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये/ केंद्रशासित प्रदेशांना लसीच्या 172 कोटी 21 लाखांपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 11 कोटी 16 लाखांपेक्षा अधिक मात्रा शिल्लक
नवी दिल्ली, 20 फेब्रुवारी 2022
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण अभियान 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक प्रमाणात लस उपलब्धत करून लसीकरणाच्या अभियानाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली जात आहे, त्यामुळे लसीकरण मोहिमेचे अधिक उत्तम नियोजन त्यांना करणे शक्य होईल. तसेच लसींची पुरवठा साखळी सुरळीत, विनाखंड ठेवता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
केंद्र सरकारने आतापर्यंत लसींच्या 172 कोटी 21 लाखांपेक्षा अधिक  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
|
|
VACCINE DOSES
|
|

|
|
SUPPLIED
|
|
1,72,21,28,840
|
|
BALANCE AVAILABLE
|
|
11,16,84,166
11 कोटी 16 लाखांपेक्षा अधिक न वापरलेल्या  मात्रा राज्ये आणि केंद्रशासित प्रदेशांकडे अद्याप शिल्लक आहेत.
संरक्षण मंत्रालय
विजय मशाल पोहचली 1971 च्या युद्धातील शौर्य पुरस्कार विजेत्यांच्या भेटीला
01 सप्टेंबर रोजी मुंबईत दाखल झालेल्या स्वर्णिम विजय वर्ष मशालीने 04 सप्टेंबर 21 रोजी मुंबईत राहणाऱ्या शौर्य पुरस्कार विजेत्यांना भेट दिली.
वीर चक्र पुरस्कार विजेते कमोडोर इंद्रजीत सिंह , कमांडर अशोक कुमार  आणि विंग कमांडर बी बी सोनी  यांनी एका समारंभात या विजय मशालीचे स्वागत केले. युद्धात सहभागी झालेल्या निवृत्त सैनिकांच्या कुटुंबातील सदस्य आणि लष्कर, नौदल आणि हवाई दलाचे अधिकारी या समारंभाला उपस्थित होते.
डॉ. भारती लव्हेकर  आणि श्री.अमीत श्याम साटम .या आमदारांच्या उपस्थितीत , तिन्ही सशस्त्र दलांच्या वतीने महाराष्ट्राचे प्रभारी नौदल अधिकारी कमोडोर संजय सचदेव यांनी शौर्य पुरस्कार विजेत्यांना स्मृतिचिन्ह प्रदान केले.
उपस्थित सर्वांनी 'भारत माता की जय' असा जयघोष करत हा सोहळा संपन्न झाला, हे 1971 च्या युद्धात भारताच्या विजयात महत्त्वाची भूमिका बजावणाऱ्या जोशपूर्ण आणि लढाऊ वृत्तीचे खरे प्रतिबिंब होते.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 208.57 कोटी मात्रांचा टप्पा केला पार
12 ते 14 वयोगटातील 3.98 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,05,058
गेल्या 24 तासात 9,062 नव्या कोरोना रुग्णांची नोंद.
रुग्ण बरे होण्याचा दर सध्या 98.57 टक्के
सध्याचा साप्ताहिक पॉझिटिव्हिटी दर 4.38 टक्के
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 208.57  कोटींचा टप्पा पार केला आहे. 2,77,24,081 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.98  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,219
|
|
2nd Dose
|
|
1,00,99,464
|
|
Precaution Dose
|
|
65,76,587
|
|
FLWs
|
|
1st Dose
|
|
1,84,33,087
|
|
2nd Dose
|
|
1,76,86,428
|
|
Precaution Dose
|
|
1,27,81,728
|
|
Age Group 12-14 years
|
|
1st Dose
|
|
3,98,04,269
|
|
2nd Dose
|
|
2,92,41,001
|
|
Age Group 15-18 years
|
|
1st Dose
|
|
6,14,89,319
|
|
2nd Dose
|
|
5,18,05,713
|
|
Age Group 18-44 years
|
|
1st Dose
|
|
56,00,96,197
|
|
2nd Dose
|
|
51,11,98,596
|
|
Precaution Dose
|
|
4,33,17,499
|
|
Age Group 45-59 years
|
|
1st Dose
|
|
20,38,06,648
|
|
2nd Dose
|
|
19,58,58,894
|
|
Precaution Dose
|
|
2,62,10,265
|
|
Over 60 years
|
|
1st Dose
|
|
12,75,20,665
|
|
2nd Dose
|
|
12,24,13,734
|
|
Precaution Dose
|
|
3,69,61,938
|
|
Precaution Dose
|
|
12,58,48,017
|
|
Total
|
|
2,08,57,15,251
भारतातील रुग्णसंख्या सध्या 1,05,058 इतकी आहे, ती देशाच्या एकूण रुग्णसंख्येच्या तुलनेत 0.24 टक्के इतकी आहे.
परिणामी, भारतात रुग्ण बरे होण्याचा दर 98.57 टक्के झाला आहे.
गेल्या 24 तासांत 15,220 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,36,54,064. झाली आहे.
गेल्या 24 तासात 9,062 नव्या कोरोना रुग्णांची नोंद झाली.
गेल्या 24 तासात एकूण 3,64,038 चाचण्या करण्यात आल्या. भारताने आतापर्यंत एकूण 88.10  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.38 टक्के तर दैनंदिन पॉझिटिव्हिटी दर 2.49 टक्के आहे.
उपराष्ट्रपती कार्यालय
देशात शाश्वत शेतीसाठी शेतकर्यांना योग्य भाव आणि वेळेवर किफायतशीर कर्जपुरवठा करणे महत्वाचे- उपराष्ट्रपती
देशात शाश्वत शेतीसाठी कृषी उत्पादनांना योग्य भाव देणे आणि शेतकऱ्यांना वेळेवर किफायतशीर कर्जपुरवठा करणे महत्वाचे आहे, असे प्रतिपादन उपराष्ट्रपती श्री. एम.वेंकैय्या नायडू यांनी केले.
येऊ घातलेल्या जागतिक अन्न संकटाविषयी संयुक्त राष्ट्रांच्या अन्न व कृषी संघटनेच्या  अहवालाचा हवाला देत ते म्हणाले की, जर आपण आपल्या शेतकर्यांना वेळेवर सहाय्य केले तर भारत केवळ स्वयंपूर्णच राहणार नाही तर येणाऱ्या काही वर्षांत जगाचीही भूक भागवतील.
महामारीमुळे निर्माण झालेल्या तीव्र संकटाला न जुमानता मागील वर्षी धान्य उत्पादनातील वाढीबद्दल आपल्या शेतकऱ्यांची प्रशंसा करत श्री नायडू म्हणाले की, शेती अधिक फायदेशीर होण्यासाठी साठवण क्षमता वाढविणे, पीक वाहतुकीवरील निर्बंध हटविणे आणि खाद्य प्रक्रियेला प्रोत्साहित करण्यावर लक्ष केंद्रित करण्याची गरज आहे.
श्री नायडू पुढे म्हणाले की, “वाढत्या उत्पादनाबरोबरच खर्च कमी करण्यावरही शेतकऱ्यांनी भर दिला पाहिजे.पाणी आणि वीज यांसारख्या आपल्या स्रोतांचा अधिक चतुराईने उपयोग करणे देखील आवश्यक आहे''
हैदराबाद येथील डॉ मेरी चन्ना रेड्डी मनुष्यबळ विकास संस्था येथे माजी खासदार श्री. यालामांची सिवाजी लिखित 'पल्लेकु पट्टाभिषेकम' या पुस्तकाचे प्रकाशन केल्यानंतर उपराष्ट्रपती म्हणाले की, गावे आणि शेती ही आंतरिकरित्या जोडली गेली आहेत आणि आपल्या गावांमध्ये ‘ग्राम स्वराज्य’ आणण्यासाठी आपल्याला गावांच्या समस्यांकडे समग्रपणे लक्ष दिले पाहिजे.
संरक्षण मंत्रालय
युरोपीय युनियन-भारत संयुक्त नौदल सराव
नवी दिल्ली, 21 जून 2021
युरोपीय युनियन आणि भारताने 18-19 जून 2021 रोजी एडनच्या आखातात संयुक्त नौदल सराव केला. सरावात भारताची जलदगती संरक्षक नौका आयएनस त्रिकंद, ईयूएनएव्हीएफओआर- सोमालिया, अॅटलांटा मोहिमेतील प्रमुख सहभागी, यात इटलीची संरक्षक नौका कॅरेबिनिएर , स्पेनची संरक्षक नौका नावार्रा, फ्रान्सची संरक्षक नौका सुरकॉफ आणि फ्रान्सचे महत्वाकांक्षी अॅसॉल्ट हेलिकॉप्टर कॅरियर टोनेरे यांचा सहभाग होता. समुद्री चाच्यांच्या कारवायांच्या पार्श्वभूमीवर या सरावाचे आयोजन केले होते. क्रॉस डेक हेलिकॉप्टर लँडींग्स, समुद्रातील जटील रणनीती व्यूह, गोळ्या आणि दारुगोळ्यांचा प्रत्यक्ष मारा, सोमालिया तटावर समुद्रात रात्रीची संयुक्त गस्त आणि नौदल संचलन यांचा सरावात अंतर्भाव होता.
भारतीय-प्रशांत क्षेत्रात मुक्त, खुल्या आणि सर्वसमावेशक कायदेशीर वातावरण उपलब्ध करण्यासाठी युरोपीय युनियन आणि भारत वचनबद्ध आहे. या भागातील अखंडता, सार्वभौमत्व, लोकशाही, कायदा सुव्यस्था, पारदर्शकता, जलवाहतुकीचे स्वातंत्र्य आणि उड्डाणाचे स्वातंत्र्य, खुला कायदेशीर व्यापार आणि वादाचे शांततेच्या मार्गाने निरसन यासाठी कटिबद्ध आहे. संयुक्त राष्ट्राच्या समुद्री कायद्यासह  आंतरराष्ट्रीय कायद्यांना सर्वोतोपरी मानत असल्याचे त्यांनी स्पष्ट केले.
युरोपीय युनियन आणि भारताने जानेवारी 2021 मधे सागरी सुरक्षा क्षेत्रा संदर्भातील संवादाला सुरुवात केली. या क्षेत्रात संवाद आणि सहकार्य अधिक दृढ करण्यावर उभयतांमधे सहमती झाली. ईयू एनएव्हीएफओआर सोमालिया - अटलांटा मोहिमेच्या समन्वयाने सुरु असलेल्या जागतिक अन्न कार्यक्रमाच्या चार्टर्ड जहाजांना भारतीय नौदल सुरक्षा पुरवत आहे. भारतीय नौदलाने या आधी जनजागृती आणि वाद निरसनासाठी समन्वय  परिषदेत भाग घेतला होता. याचे सहयजमान अटलांटा मोहिम होती. त्यांच्यासह भारतीय जहाजांनी या आधी अनेक संयुक्त सरावात भाग घेतला होता.
युरोपीय युनियन आणि भारताला सागरी सहकार्य वाढवायचे आहे. यात संयुक्त नौदल सराव, बंदरांशी संपर्क आणि सागर मार्गिका संप्रेषण सुरक्षा यांचा समावेश आहे. भारत-प्रशांत महासागर क्षेत्रात परस्पर सहकार्य आणि देवाणघेवाणीतून सागरी क्षेत्राबाबत जागृतीला प्रोत्साहन देण्याचा मनोदय देखील त्यांनी व्यक्त केला. भारत- प्रशांत क्षेत्रात सागरी सुरक्षेसाठी सहकार्य वाढवण्यावरही युरोपीय युनियन आणि भारताने भर दिला.M.Iyengar/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225